लक्कुंडी
लक्कुंडी (Lakkundi) भारत के कर्नाटक राज्य के गदग ज़िले में स्थित एक गाँव है। यह राष्ट्रीय राजमार्ग 67 पर स्थित है जो हम्पी (होसपेट) को हुबली से जोड़ता है। लक्कुंडी पूर्व में गदग से 11 किमी दूर है। यह डम्बल से 14 किमी एवं इतगी के महादेव मंदिर से 25 किमी दूर स्थित है।
बस्पा घाटी
बस्पा घाटी (Baspa Valley) भारत के हिमाचल प्रदेश राज्य के किन्नौर ज़िले में स्थित एक पर्वतीय घाटी है। इसमें बस्पा नदी बहती है, जिसपर इस घाटी का नाम पड़ा है। इस घाटी में सांगला सबसे बड़ी बस्ती है, इसलिए इसे सांगला घाटी (Sangla Valley) भी कहा जाता है। छितकुल, कमरु और अन्य ग्राम भी इस घाटी में बसे हुए हैं।